PMIndiaData/PMIndiaSum huggingface dataset:
వైబ్రంట్ గుజ‌రాత్ స‌మిట్ 2019 కోసం భారత్ ను సందర్శించనున్న డెన్ మార్క్ ప్ర‌ధాని

డెన్ మార్క్ ప్ర‌ధాని శ్రేష్ఠులు శ్రీ లార్స్ లొకే రాస్ ముసేన్ ఈ నెల 18వ,19వ తేదీల‌ లో భారతదేశాన్ని సందర్శించనున్నారు. వైబ్రంట్ గుజ‌రాత్ గ్లోబల్ స‌మిట్ -2019 లో ఒక భాగస్వామ్య దేశం గా డెన్ మార్క్ పాలుపంచుకొంటోంది. ప్రధాన డేనిష్ కంపెనీ ల సిఇఒ ల‌తో కూడిన ఓ ప్రతినిధివర్గం ప్రధాని శ్రీ రాస్ ముసేన్ వెంట వస్తోంది. వైబ్రంట్ గుజ‌రాత్ స‌మిట్ సంద‌ర్భం గా ప్రధాన మంత్రి శ్రీ నరేంద్ర మోదీ, డెన్ మార్క్ ప్ర‌ధాని శ్రీ రాస్ ముసేన్ లు గాంధీనగర్ లో 2019వ సంవత్సరం జనవరి 18వ తేదీ న ద్వైపాక్షిక స‌మావేశం జ‌రిపారు. ఉభయ ప్రధానులు ఇంతకు ముందు 2018వ సంవత్సరం ఏప్రిల్ లో స్టాక్ హోం లో మొద‌టి ఇండియా- నార్డిక్ స‌మిట్ లో భేటీ అయ్యారు. తాజా గా జ‌రిగిన స‌మావేశం లో ద్వైపాక్షిక స‌హ‌కారాని కి సంబంధించిన ప‌లు అంశాల‌పై ఇరువురు ప్ర‌ధానులు సంప్రదింపు లు జరిపారు. పరస్పర ప్రయోజనాలు ముడిపడిన బహుళ పార్శ్విక అంశాల పైన ప్ర‌ధానులు ఇరువురూ వారి వారి ఆలోచ‌న‌ల ను పంచుకున్నారు. ఇరు దేశాల మ‌ధ్య‌ ద్వైపాక్షిక వాణిజ్యాపకపి, పెట్టుబ‌డులను విస్తరించుకొనేందుకు అపార‌మైన అవకాశం ఉందని వారు గుర్తించారు. ప‌లు ముఖ్య‌మైన సాంకేతిక‌త‌ల విష‌యంలో డెన్ మార్క్ అంత‌ర్జాతీయ స్థాయి లో ప్ర‌సిద్ధి చెందింది. ఈ సాంకేతికతలు భార‌త‌దేశాని కీ ప్రాసంగికమైనవే. డెన్ మార్క్ వద్ద నైపుణ్యాలు ఉన్నాయని, భారతదేశం వద్ద వనరులు ఉన్నాయని, ప్రపంచానికి నూతన సాంకేతికత ల ఆవశ్యకత ఉందని ప్రధాన మంత్రి అన్నారు. అంతర్జాతీయ స‌మ‌స్య‌లైన ఆహార భ‌ద్ర‌త‌, నీటి నిర్వ‌హ‌ణ‌, జల వాయు పరివర్తన, సుస్థిర అభివృద్ధి వంటి వాటి విష‌యం లో ప‌రిష్కారాలను క‌నుగొనగలిగే ఒక పరిశోధక వేదిక ను ఏర్పాటు చేయవలసిందిగా భారతదేశాన్ని, డెన్ మార్క్ ను ప్రధాన మంత్రి శ్రీ మోదీ ఉత్సాహపరిచారు. ఈ స‌మావేశం సంద‌ర్భంగా ఇరు దేశాల మ‌ధ్య‌ అవ‌గాహ‌న ఒప్పంద ప‌త్రాల‌ ను ఇచ్చి పుచ్చుకోవ‌డం జ‌రిగింది. స‌ముద్ర సంబంధిత అంశాల్లో భార‌త‌దేశ నౌకా ర‌వాణా శాఖ‌ కు, డెన్ మార్క్ ప‌రిశ్ర‌మ‌లు, వ్యాపార‌, ఆర్ధిక వ్య‌వ‌హారాల శాఖ‌కు మ‌ధ్య‌ ఎంఒయు కుదిరింది. గోవా రాజ‌ధాని ప‌ణజి లో అర్బ‌న్ లివింగ్ ల్యాబ్ ను ఏర్పాటు చేయ‌డానికిగాను ఇమాజిన్ పణజి స్మార్ట్ సిటీ డివెల‌ప్ మెంట్ లిమిటెడ్‌ కు న్యూ ఢిల్లీ లోని డేనిష్ ఎంబ‌సీ కి మ‌ధ్య‌ మ‌రో ఎంఒయు కుదిరింది. 130 కి పైగా డెన్ మార్క్ కంపెనీ లు భార‌త‌దేశం లో పెట్టుబ‌డులు పెట్టాయి. నౌకా ర‌వాణా, నవీకరణీయ యోగ్య శక్తి, ప‌ర్యావ‌ర‌ణం, వ్య‌వ‌సాయం, ఆహార ప‌దార్థాల త‌యారీ రంగాల్లో ఈ కంపెనీ లు పెట్టుబ‌డులు పెట్టాయి. ఇవి ఇత‌ర రంగాల్లోకి విస్త‌రించ‌డానికి ఉత్సుక‌త చూపుతున్నాయి. స్మార్ట్ అర్బన్ డివెలప్ మెంట్, వ్య‌ర్థాల‌ నుండి శ‌క్తి ఉత్ప‌త్తి మొద‌లైన రంగాల్లో పెట్టుబ‌డులు పెట్టాల‌నుకుంటున్నాయి. గుజరాత్ లో శిప్పింగ్, నవీకరణీయ యోగ్య శక్తి రంగాల‌ లో ప‌లు ప్ర‌ధాన‌ డేనిష్ కంపెనీ లు పనిచేస్తున్నాయి. డెన్ మార్క్ ప్ర‌ధాని శ్రీ రాస్ ముసేన్ న్యూ ఢిల్లీ లోని డేనిష్ రాయబార కార్యలయం నూతన భవనాన్ని మరియు డేనిష్ సాంస్కృతిక సంస్థ‌ ను ప్రారంభిస్తారు. 2019వ సంవత్సరం జ‌న‌వ‌రి 19 వ తేదీ న న్యూ ఢిల్లీ లోప్రారంభించనున్నారు. ఆయ‌న ఆగ్రా ను కూడా సంద‌ర్శించనున్నారు.
ప్ర‌ధాన మంత్రి రోహ్ తక్ లోని జాతీయ యువజనోత్సవం ప్రారంభ కార్యక్రమాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు రోహ్ తక్ లోని జాతీయ యువజనోత్సవం ప్రారంభ కార్యక్రమాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు. ఎవరైనా యౌవన కాలంలో ఏమి సాధించగలరనే దానిని స్వామి వివేకానంద జీవితం నిరూపించిందని ప్రధాన మంత్రి శ్రీ మోదీ అన్నారు. యువతీయువకులు ఈ రోజు చేస్తున్న పనులు దేశ భవిష్యత్తు పైన ప్రభావాన్ని ప్రసరించగలుగుతాయని కూడా ఆయన చెప్పారు. ‘యూత్ ఫర్ డిజిటల్ ఇండియా’ అనేది ఈ ఉత్సవ ఇతివృత్తంగా ఉండడం పట్ల ప్రధాన మంత్రి తన సంతోషాన్ని వ్యక్తం చేశారు. నగదు రహిత లావాదేవీల సంఖ్య పెరగడంలో ప్రజలకు మార్గదర్శకత్వం వహించవలసిందిగా యువతీయువకులకు ఆయన సూచించారు. అవినీతి మరియు నల్లధనం మన దేశ పురోగతిపై ప్రతికూల ప్రభావాన్ని చూపుతాయని కూడా ప్రధాన మంత్రి అన్నారు. సాంకేతిక విజ్ఞానం చూపుతున్న ప్రభావం కారణంగా కాలమాన పరిస్థితులు మారాయని, సమష్టితత్త్వం, అనుసంధానం మరియు సృజనాత్మకతలు ఇప్పుడు ఎంతో అవసరమైనవి అని ప్రధాన మంత్రి అన్నారు. అవినీతిపై జరుగుతున్న పోరాటంలో యువత నుండి లభిస్తున్న అండదండలు దేశంలో సకారాత్మకమైన పరివర్తనను తీసుకురావడం సాధ్యమేనని తనను ఒప్పిస్తున్నాయని ఆయన చెప్పారు.
అంతర్జాతీయ ఉగ్రవాదం పైన, ఇంకా అంతర్జాతీయ సంఘటిత నేరాల పైన పోరాటం సాగించడం లో సహకారం కోసం ఉజ్ బెకిస్తాన్ కు మరియు భారతదేశానికి మధ్య ఒప్పందాని కి ఎక్స్ పోస్ట్ ఫ్యాక్టో ఆమోదం తెలిపిన మంత్రిమండలి

అంతర్జాతీయ ఉగ్రవాదం పైన, ఇంకా అంతర్జాతీయ సంఘటిత నేరాల పైన పోరాటానికి సంబంధించిన రంగం లో సహకారాన్ని ఆదాన ప్రదానం చేసుకోవడం కోసం రిపబ్లిక్ ఆఫ్ ఉజ్ బెకిస్తాన్ ఆంతరంగిక వ్యవహారాల మంత్రిత్వ శాఖ కు మరియు రిపబ్లిక్ ఆఫ్ ఇండియా యొక్క దేశీయ వ్యవహారాల మంత్రిత్వ శాఖ కు మధ్య జరిగిన ఒక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. రిపబ్లిక్ ఆఫ్ ఉజ్ బెకిస్తాన్ యొక్క గౌరవనీయ ఆంతరంగిక వ్యవహారాల శాఖ మంత్రి 2019వ సంవత్సరం లో నవంబర్ 20వ తేదీ న భారతదేశ సందర్శన కు విచ్చేసిన సందర్భం లో ఆయన మరియు భారత ప్రభుత్వం లో కేంద్ర హోం శాఖ మంత్రి ఈ ఒప్పంద పత్రాల పై న్యూ ఢిల్లీ లో సంతకాలు చేశారు. ఉభయ దేశాల లోనూ ఉగ్రవాద సంబంధిత నేరాల నివారణ సహా వివిధ నేరాల అణచివేత లోను, నేరాల నివారణలోను ప్రభావశీలత్వాన్ని మెరుగుపరచడం ఈ ఒప్పందం యొక్క ధ్యేయం గా ఉంది. అలాగే ఉగ్రవాదాని కి నిధుల అందజేత ను, సంఘటిత నేరాల ను అడ్డుకోవడం తో పాటు ఇంటెలిజెన్స్ అధికారులు, చట్టాన్ని అమలుపరచే అధికారుల మధ్య సహకారాన్ని- దేశీయ చట్టాలు మరియు అంతర్జాతీయ బాధ్యతల ను నెరవేరుస్తూనే- పెంపొందింపచేసుకోవాలన్నది కూడా ఈ ఒప్పందం యొక్క ఉద్దేశ్యం గా ఉంది.
కాశీ విశ్వనాథ్ ఆలయం లో ప్రధాన మంత్రి వ్యాఖ్యలు

ప్రధాన మంత్రి శ్రీ నరేంద్ర మోదీ ఈ రోజు న వారాణసీ లోని కాశీ విశ్వనాథ్ ఆలయం లో అర్చనలు చేశారు. కాశీ విశ్వనాథ్ ఆలయం లో ప్రతీకాత్మకం గా భూమి పూజ కార్యక్రమం జరిగిన అనంతరం, జన సమూహాన్ని ఉద్దేశించి ఆయన ప్రసంగించారు. కాశీ విశ్వనాథ్ ధామ్ పథకం తో అనుబంధం ఏర్పడినందుకు నిజానికి తాను ఆశీర్వాదం లభించినట్టు భావిస్తున్నానని ఆయన అన్నారు. ఈ పథకం తో ప్రమేయం ఉన్నటువంటి అధికారులు వారికి అప్పగించిన కార్యాన్ని సమర్పణ భావంతో పూర్తి చేసినందుకు వారి ని ఆయన అభినందించారు. ఆలయం చుట్టుపక్కల ఆస్తి ని కలిగివున్నటువంటి వారు, దానిని ఈ పథకం కోసం భూ సేకరణ కు అనుమతించినందుకుగాను వారికి ఆయన ధన్యవాదాలు తెలియజేశారు. కాశీ విశ్వనాథ్ ఆలయం శతాబ్దాల తరబడి జరిగిన పరిణామాల కు తట్టుకొని మనగలిగిందని ఆయన చెప్పారు. రెండు శతాబ్దాల కిందట కాశీ విశ్వనాథ్ ఆలయం సంబంధిత కృషి ని చేసిన రాణి అహిల్యబాయి హోల్కర్ ను ఆయన గుర్తు కు తెచ్చి, రాణి ని ప్రశంసించారు. అప్పటి నుండి ఆలయం చుట్టూరా ఉన్న యావత్తు ప్రాంతాన్ని గురించి అధికారం లో ఉన్న వారు పెద్ద గా ఆలోచన చేసిందంటూ ఏమీ లేదు అని ఆయన అన్నారు. కాశీ విశ్వనాథ్ ఆలయం సమీపంలో సుమారు 40 ఆలయాలు ఉన్నాయని, అవి కాల క్రమం లో అతిక్రమణ కు లోనయ్యాయని, మరి ప్రస్తుతం వాటిని ఆ అతిక్రమణ బారి నుండి విముక్తం చేయడం జరిగిందని ఆయన చెప్పారు. యావత్తు ఆలయ సముదాయం ప్రస్తుతం పునశ్శక్తి ని సంతరించుకొనే ప్రక్రియ లో ఉందని, ఫలితాలు కంటి కి కనుపిస్తున్నాయని ఆయన చెప్పారు. గంగా నది కి మరియు కాశీ విశ్వనాథ్ ఆలయానికి నడుమ ఒక నేరు లంకె ను ఏర్పాటు చేయడం జరుగుతోందని ఆయన అన్నారు. ఈ పథకం మరేదైనా చోటు లో ఇదే తరహా పథకాల కు ఒక నమూనా గా మారగలుగుతుందని, మరి అలాగే కాశీ కి ప్రపంచ స్థాయి లో ఒక నూతన గుర్తింపు ను ఇస్తుందని ఆయన అన్నారు.
ల‌ఖ్‌ నవూ లో ఫిబ్రవరి 21న ‘ఉత్త‌ర్ ప్ర‌దేశ్ ఇన్వెస్ట‌ర్స్ స‌మిట్’ ను ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘ఉత్త‌ర్ ప్ర‌దేశ్ ఇన్వెస్ట‌ర్స్ స‌మిట్ 2018’ ని రేపు లఖ్‌న‌వూ లో ప్రారంభించ‌నున్నారు. ఈ శిఖ‌ర స‌మ్మేళ‌నానికి శ్రీ‌ రాజ్‌నాథ్ సింగ్‌, శ్రీ‌ అరుణ్ జైట్లీ, శ్రీ‌ నితిన్ గ‌డ్క‌రీ, శ్రీ‌ సురేశ్ ప్ర‌భు, శ్రీ‌ ర‌వి శంక‌ర్ ప్ర‌సాద్‌, డాక్ట‌ర్ హ‌ర్ష్ వ‌ర్ధన్‌, శ్రీ‌ వి.కె. సింగ్‌, శ్రీ‌ ధ‌ర్మేంద్ర ప్ర‌ధాన్‌, శ్రీ‌మ‌తి నిర్మ‌లా సీతార‌మ‌ణ్‌, శ్రీ‌మ‌తి స్మృతి ఇరానీ లు సహా ప‌లువురు కేంద్ర మంత్రులు హాజ‌రై, రాష్ట్రం లోకి పెట్టుబ‌డును ఆక‌ర్షించేందుకుగాను ఉద్దేశించినటువంటి వివిధ స‌ద‌స్సుల‌కు అధ్య‌క్ష‌త వ‌హించ‌నున్నారు. శిఖ‌ర స‌మ్మేళ‌నాన్ని ఫిబ్ర‌వ‌రి 21 నాడు ప్ర‌ధాన మంత్రి ప్రారంభించనుండ‌గా, ఈ స‌మ్మేళ‌నం ముగింపు ఉత్స‌వంలో రాష్ట్రప‌తి శ్రీ రామ్‌ నాథ్ కోవింద్ పాలుపంచుకోనున్నారు. ఉత్త‌ర్ ప్ర‌దేశ్ లోని పెట్టుబ‌డి అవ‌కాశాల‌ను మ‌రియు రాష్ట్ర సామ‌ర్ద్యాన్ని క‌ళ్ళ‌కు క‌ట్టేందుకు ఈ కార్య‌క్ర‌మాన్ని ఉత్త‌ర్ ప్ర‌దేశ్ ప్ర‌భుత్వం నిర్వ‌హిస్తోంది. ఈ కార్య‌క్ర‌మం రాష్ట్రంలో ఆర్థికాభివృద్ధికి మ‌రింత ఉత్తేజాన్ని అందించ‌డానికి, సంబంధిత స‌హ‌కారాన్ని ప్రోత్స‌హించ‌డానికి ఒక ప్ర‌పంచ వేదిక‌ను నిర్మించ‌నుంది. ఈ కార్య‌క్ర‌మం మంత్రుల‌ను, సీనియ‌ర్ విధాన రూప‌క‌ర్త‌ల‌ను, కార్పొరేట్ జ‌గ‌త్తులోని నాయ‌కుల‌ను, ప్ర‌పంచ‌వ్యాప్తంగా అంత‌ర్జాతీయ సంస్థ‌ల అధిప‌తుల‌ను మ‌రియు విద్యారంగ ప్ర‌ముఖుల‌ను ఒక చోటుకు తీసుకు రానుంది. ఈ కార్య‌క్ర‌మంలో భాగ‌స్వామ్యం వహించేందుకు ఏడు దేశాలు.. ఫిన్‌లాండ్‌, నెద‌ర్‌లాండ్స్‌, జ‌పాన్‌, చెక్ రిప‌బ్లిక్‌, థాయీలాండ్‌, స్లొవాకియా మ‌రియు మారిష‌స్.. ల‌ను గుర్తించ‌డ‌మైంది. ఈ శిఖ‌ర స‌మ్మేళ‌నం సందర్భంగా అనేక అవ‌గాహ‌న పూర్వ‌క ఒప్పంద ప‌త్రాల‌ (ఎమ్ఒయు ల)పై సంత‌కాలు జరగవచ్చని ఆశిస్తున్నారు. రాష్ట్రాలు వాటి స‌త్తాను చాటిచెప్తూ, పెట్టుబ‌డిదారుల‌ను ఆక‌ర్షించి అన్ని రంగాలలోనూ అభివృద్ధి కోసం స‌హ‌కారాత్మ‌క మ‌రియు స్ప‌ర్ధాత్మ‌క స‌మాఖ్య భావ‌న‌ను ప్ర‌ద‌ర్శించాల‌ని ప్ర‌ధాన మంత్రి పిలుపునిచ్చిన నేప‌థ్యంలో ఈ కార్య‌క్ర‌మం చోటు చేసుకొంటోంది. ప్ర‌ధాన మంత్రి తాను ఇచ్చిన మాటను నిలబెట్టుకొనే క్రమంలో మ‌రియు తన నిబద్ధతను చాటుకొనే క్రమంలో ఈ సంవ‌త్స‌రం ఫిబ్ర‌వ‌రి 4వ తేదీ నాడు గువాహాటీ లో ‘గ్లోబ‌ల్ ఇన్వెస్ట‌ర్స్ స‌మిట్’ ను, ఈ సంవ‌త్స‌రం ఫిబ్ర‌వ‌రి 18వ తేదీన ‘మేగ్న‌ెటిక్ మ‌హారాష్ట్ర’ను ప్రారంభించారు.
మహిళలహాకీ లో ఒక పతకాన్ని మనం కొద్దిలో చేజార్చుకున్నాం, అయితే ఈజట్టు ‘న్యూ ఇండియా’ స్ఫూర్తి కి అద్దం పడుతోంది: ప్రధాన మంత్రి

మహిళల హాకీ లో ఒక పతకాన్ని మనం కొద్దిలో చేజార్చుకున్నాం; అయితే ‘‘మనదైన అత్యుత్తమ ప్రతిభ ను కనబరిచి సరికొత్త సీమల లో ప్రవేశించడం’’ అనే ‘న్యూ ఇండియా’ తాలూకూ స్ఫూర్తి కి ఈ జట్టు అద్దం పట్టింది అని ప్రధాన మంత్రి శ్రీ నరేంద్ర మోదీ అన్నారు. టోక్యో ఒలింపిక్స్ 2020 లో మన మహిళల హాకీ జట్టు ఇచ్చిన గొప్ప ప్రదర్శన ను మనం ఎల్లప్పటికీ జ్ఞాపకం పెట్టుకుంటాం అని కూడా ఆయన అన్నారు. మహిళల హాకీ లో ఒక పతకాన్ని గెలుచుకోవడాన్ని మనం కొద్దిలో కోల్పోయాం; అయితే, ఈ జట్టు ‘‘మనదైన అత్యుత్తమ ప్రతిభ ను కనబరిచి సరికొత్త సీమల లో ప్రవేశించడం’’ అనే ‘న్యూ ఇండియా’ తాలూకూ స్ఫూర్తి కి అద్దం పడుతోంది. మరింత ముఖ్యం అయిన విషయం ఏమిటి అంటే అది #Tokyo2020 లో వారి సాఫల్యం భారతదేశం యువ పుత్రికల కు హాకీ ని ఎంచుకొని, ఆ క్రీడ లో రాణించాలి అనే ప్రేరణ ను అందిస్తుంది అనేదే. ఈ జట్టు ను చూస్తే గర్వం గా ఉంది ’’ అని ప్రధాన మంత్రి అనేక ట్వీట్ లలో పేర్కొన్నారు.
‘హెల్థీ ఇండియా కు 8 సంవత్సరాలు’ వివరాల ను శేర్ చేసిన ప్రధాన మంత్రి

గడచిన 8 సంవత్సరాల కాలం లో భారతదేశం లో ఆరోగ్య సంరక్షణ రంగాన్ని బలపరచడాని కి తీసుకొన్న చర్యల వివరాల ను ప్రధాన మంత్రి శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘ప్రతి ఒక్కరి కి ఆరోగ్యకరమైన జీవనం అనేదే ‘న్యూ ఇండియా’ యొక్క దృఢ సంకల్పం గా ఉంది. ఆయుష్మాన్ భారత్ మొదలుకొని జన్ ఔషధీ కేంద్రాల వరకు, వైద్య రంగం లో మౌలిక సదుపాయాలు మొదలుకొని దేశ ప్రజల కు ఉచితం గా టీకా మందు ను ఇప్పించడం వరకు చూస్తే దేశం ఏదైతే మార్గం లో సాగాలని నిర్ణయించుకొందో, అది ప్రస్తుతం యావత్తు ప్రపంచాని కి ఒక ఉదాహరణ గా మారింది. #8YearsOfHealthyIndia” ‘‘రాబోయే కాలం ఆరోగ్య సంరక్షణ పట్ల శ్రద్ధ వహించిన వారిదే. భారతదేశం లో ఆరోగ్య సంరక్షణ రంగాన్ని బలపరచడం కోసం మా ప్రభుత్వం చేపట్టిన కార్యాల ను చూస్తే నాకు గర్వం గా ఉంది. #8YearsOfHealthyIndia” ఆరోగ్య సంరక్షణ అనేది మన ప్రత్యేక శ్రద్ధ అవసరమైన రంగాల లో ఒక రంగం గా ఉంది. గత ఎనిమిదేళ్ళ లో ఆరోగ్య సంబంధి మౌలిక సదుపాయాల ను కల్పించడాన్ని వృద్ధి చేయడం, భారతదేశం లో ప్రతి ఒక్కరి కి తక్కువ ఖర్చు తో కూడినటువంటి మరియు నాణ్యమైనటువంటి ఆరోగ్య సంరక్షణ కు పూచీ పడడం, మరి అదే విధం గా ఈ రంగం తో సాంకేతిక విజ్ఞానాన్ని ముడిపెట్టడం జరిగాయి. #8YearsOfHealthyIndia’’ అని పేర్కొన్నారు.
మాత బ్రహ్మచారిణి ఆశీస్సులు అందరికీ దక్కాలని ఆకాంక్షించిన ప్రధాన మంత్రి

నవరాత్రి ఉత్సవాల లో రెండో రోజు న మాత బ్రహ్మచారిణి భక్తులు అందరి కి ఆ దేవత ఆశీస్సులు ప్రాప్తించాలని ప్రధాన మంత్రి శ్రీ నరేంద్ర మోదీ ఆకాంక్షించారు. దేవత ప్రార్థన ల (స్తుతి) పఠనాన్ని గురించిన ఓ సందేశాన్ని శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘ఈ రోజు మాత రెండో స్వరూపం అయిన మాత బ్రహ్మచారిణి ని పూజించేటటువంటి విశిష్టమైన రోజు. ఆమె తన భక్తజనం అందరికి శక్తి, సామర్థ్యం మరియు లక్ష్య సిద్ధి తాలూకు ఆశీర్వాదాల ను ఇవ్వాలని నేను ఆకాంక్షిస్తున్నాను. ఆమె ను గురించిన ఈ స్తోత్రం మీ కోసం..’’ అని పేర్కొన్నారు.
చెక్ గణతంత్రం ప్ర‌ధాని పదవి లో శ్రీ పేత్ర్ ఫియాలా నియామకం జరిగిన సందర్భంలో ఆయన కు అభినందన లు తెలిపిన ప్రధాన మంత్రి

చెక్ గణతంత్రం ప్రధాని పదవి లో శ్రీ పేత్ర్ ఫియాలా నియామకం జరిగిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘ఎక్స్ లన్సి పేత్ర్ ఫియాలా గారు, మీరు చెక్ గణతంత్రం ప్రధాని పదవి లో నియమితులైన సందర్భం లో, మీకు ఇవే అభినందన లు. భారతదేశం, చెక్ ల మధ్య గల సంబంధాల ను మరింత ముందుకు తీసుకుపోవడం కోసం మీతో పాటు కలసి కృషి చేయాలని నేను ఎదురుచూస్తున్నాను.’’ అని పేర్కొన్నారు.
మే 31వ తేదీ నాడు శిమ్ లా ను సందర్శించనున్న ప్రధాన మంత్రి;  ‘గరీబ్ కళ్యాణ్ సమ్మేళన్’ లో ఆయన పాలుపంచుకొంటారు

ప్రధాన మంత్రి శ్రీ నరేంద్ర మోదీ 2022 మే 31వ తేదీ నాడు హిమాచల్ ప్రదేశ్ లోని శిమ్ లా ను సందర్శించనున్నారు. ఇంచుమించు ఉదయం 11 గంటల కు, ప్రధాన మంత్రి ‘గరీబ్ కళ్యాణ్ సమ్మేళన్’ లో పాలుపంచుకొంటారు. ప్రధాన మంత్రి నాయకత్వం లో ప్రభుత్వాని కి ఎనిమిది సంవత్సరాలు పూర్తి అయినందుకు గుర్తు గా ఈ వినూత్నమైనటువంటి సార్వజనిక కార్యక్రమాన్ని దేశవ్యాప్తం గా రాష్ట్ర రాజధానుల లో, జిల్లా ముఖ్య పట్టణాల లో మరియు కృషి విజ్ఞాన కేంద్రాల లో నిర్వహించడం జరుగుతున్నది. ఈ సమ్మేళనం ప్రభుత్వం అమలు చేస్తున్న వివిధ సంక్షేమ కార్యక్రమాల ను గురించి ప్రజల అభిప్రాయాల ను తెలుసుకొనేందుకు ప్రయత్నించడం లో భాగం గా దేశం అంతటా ఎన్నికైన ప్రజా ప్రతినిధులు ప్రజల తో ప్రత్యక్షం గా కలుసుకొనే అవకాశాన్ని కల్పిస్తోంది. ‘గరీబ్ కళ్యాణ్ సమ్మేళన్’ ఉదయం సుమారు 9 గంటల 45 నిమిషాల కు ఆరంభం అవుతుంది. దీనిలో ముఖ్యమంత్రులు, కేంద్ర మంత్రులు, రాష్ట్ర మంత్రులు, పార్లమెంట్ సభ్యులు, విధాన సభ సభ్యులు, ఇంకా ఇతర ఎన్నికైన ప్రజా పతినిధులు దేశం అంతటా తమ తమ స్థానాల లో ప్రజల తో నేరు గా మాట్లాడనున్నారు. 11 గంటల వేళ కు ప్రధాన మంత్రి ఈ కార్యక్రమం లో పాల్గొంటారు. రాష్ట్ర స్థాయి లో, స్థానిక స్థాయి లో వివిధ కార్యక్రమాల ను గురించి ప్రస్తావించడం ద్వారా సమ్మేళనాని కి జాతీయ స్థాయి ని సంతరించడం జరుగుతుంది. సమ్మేళనం సాగే క్రమం లో ప్రధాన మంత్రి భారత ప్రభుత్వం యొక్క తొమ్మొది మంత్రిత్వ శాఖలు/, విభాగాలకు చెందిన వివిధ కార్యక్రమాల లబ్ధిదారుల తో ముఖాముఖి మాట్లాడుతారు. దేశవ్యాప్తం గా నిర్వహించే అరమరికలు లేనటువంటి ఈ సంవాదం యొక్క ఉద్దేశ్యం ప్రజల తో స్వతంత్రమైనటువంటి మరియు నిర్మొహమాటమైనటువంటి ప్రతిస్పందన ను రాబట్టుకోవడం, ప్రజల జీవనం లో సంక్షేమ పథకాల ప్రభావాన్ని అర్థం చేసుకోవడమూ, వివిధ ప్రభుత్వ కార్యక్రమాల ను కలిపివేయడం మరియు ఆయా కార్యక్రమాల ఫలితాలు అందరికీ అందుతున్నదీ, లేనిదీ తెలుసుకోవడమూ ను. దేశ పౌరుల జీవన సౌలభ్యాన్ని మెరుగు పరచడం కోసం ప్రభుత్వ కార్యక్రమాల వ్యాప్తి ని మరియు పంపిణీ ని మరింత సమర్ధం గా అమలు అయ్యేటట్లు చూడడం అన్నది దీని లోని ప్రయాస గా ఉంది. ప్రధాన మంత్రి ఈ సందర్భం లో ప్రధాన మంత్రి కిసాన్ సమ్మాన్ నిధి (పిఎమ్-కిసాన్) పథకం లో భాగం గా ఆర్థిక లబ్ధఇ తాలూకు పదకొండో కిస్తీ ని కూడా విడుదల చేయనున్నారు. దీనితో 10 కోట్ల మంది కి పైగా లబ్ధిదారు రైతు కుటుంబాల కు దాదాపు గా 21,000 కోట్ల రూపాయల రాశి బదిలీ కి మార్గం సుగమం కానుంది. ఈ సందర్భం లో, ప్రధాన మంత్రి దేశవ్యాప్తం గా ఉన్నటువంటి (పిఎమ్-కిసాన్) లబ్ధిదారుల తో మాట్లాడనున్నారు.
ఎయర్ ఇండియా, దాని అధీన సంస్థ లు/జెవి లలో పెట్టుబ‌డుల ఉపసంహ‌ర‌ణ‌కు ఎస్‌పివి స్థాపన కు ఆమోదం తెలిపిన మంత్రివర్గం

ఎయర్ ఇండియా, దాని అధీన సంస్థ లు, జెవి లలో పెట్టుబ‌డుల ఉప‌సంహ‌ర‌ణ‌ కోసం స్పెశల్ ప‌ర్పస్ వెహికల్‌ (ఎస్‌పివి) స్థాపన మరియు వాటి తో జత పడిన ఇత‌ర కార్య‌క‌లాపాల‌ కోసం ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌ న జరిగిన కేంద్ర మంత్రివర్గ సమావేశం ఎక్స్- పోస్ట్ ఫ్యాక్టో ఆమోదం తెలిపింది. వివ‌రాలు: నాలుగు అధీన సంస్థలు (ఎయర్ ఇండియా ఎయర్ ట్రాన్స్‌పోర్ట్ స‌ర్వీస్ లిమిటెడ్‌- [ఎఐఎటిఎస్ఎల్‌], ఎయర్‌లైన్ అలైడ్ స‌ర్వీసెస్‌ లిమిటెడ్‌ [ఎఎఎస్ఎల్‌], ఎయర్ ఇండియా ఇంజినీరింగ్ స‌ర్వీసెస్ లిమిటెడ్ [ఎఐఇఎస్ఎల్‌] హోట‌ల్ కార్పోరేశన్ ఆఫ్ ఇండియా లిమిటెడ్ [హెచ్‌సిఐ]ల కోసం, అప్రధాన ఆస్తులు, చిత్రలేఖనాలు మరియు మానవీయ క‌ళాకృతులు, ఎయర్ ఇండియా కు సంబంధించి ఇత‌ర‌ నాన్ ఆప‌రేశన‌ల్ ఆస్తుల‌ తో పాటు ఎటువంటి ఆస్తుల హామీ లేని సంచిత వ‌ర్కింగ్ కేపిట‌ల్ లోన్‌ కు ఎయిర్ ఇండియా అసెట్స్ హోల్డింగ్ లిమిటెడ్ (ఎఐఎహెచ్ఎల్‌) పేరు తో ఒక ఎస్‌పివి ని ఏర్పాటు చేయ‌డం జ‌రిగింది. నూతన ఎస్ పివి స్థాపన కై పౌర‌ విమాన‌యాన మంత్రిత్వ‌ శాఖ (ఎంఒసిఎ) ఉత్త‌ర్వు ను జారీ చేసింది. ఎస్ పివి ని.. ఎయర్ ఇండియా అసెట్స్ హోల్డింగ్ లిమిటెడ్‌ పేరు తో 2018వ సంవత్సరం జ‌న‌వ‌రి 22 వ తేదీ న ఏర్పాటు చేయడమైంది. ఈ ఎస్‌ పివి యొక్క బోర్డ్ ఆఫ్ డైర‌క్ట‌ర్స్ లో ఎయర్ ఇండియా లిమిటెడ్ సిఎండి తో పాటు ఎంఒసిఎ, డిపార్ట్ మెంట్ ఆఫ్ ఎక్స్‌పెన్డిచ‌ర్‌, డిపార్ట్ మెంట్ ఆఫ్ ఎక‌నామిక్ అఫైర్స్‌, డిఐపిఎఎమ్ ల సంయుక్త కార్యదర్శులు, ఇంకా డైరెక్టర్ (ఫైనాన్స్) ఎయర్ ఇండియా లిమిటెడ్ లు ఉంటారు. ఇప్ప‌టివ‌ర‌కు ఎఐఎటిఎస్ఎల్ పేరు గ‌ల ఒక అధీన సంస్థ ను ఎఐఎహెచ్ఎల్‌ కు బ‌దిలీ చేయడమైంది. ఎయర్ ఇండియా లిమిటెడ్‌, ఎఐఎహెచ్ఎల్ ల మ‌ధ్య వాటా కొనుగోలు ఒప్పందం కింద, రుణ‌దాత‌ల అనుమ‌తి, వివిధ ఇత‌ర ష‌ర‌తులు, సంప్ర‌దాయాల‌కు లోబ‌డి ఈ బ‌దిలీ జ‌రిగింది. ఎఐఎటిఎస్ఎల్ కు సంబందించి పెట్టుబడి ఉప‌సంహ‌ర‌ణ విష‌య‌మై ప్రాథ‌మిక స‌మాచార ప‌త్రం (పిఐఎం)ని ఎఐఎటిఎస్ఎల్ 12.02.2019న జారీ చేసింది. ఇందుకు సంబంధించి ఆస‌క్తి వ్య‌క్తీక‌ర‌ణ‌ కు గ‌డువు ను 26.0302019గా పేర్కొంది. కొత్త‌గా ఏర్ప‌డిన ఎస్‌.పి.వికి ప్ర‌భుత్వం ఈ కింది వాటి ని బ‌దిలీ చేయాలని నిర్ణ‌యించింది: 29,464 కోట్ల రూపాయ‌ల ఎయర్ ఇండియా లిమిటెడ్ రుణం; ఎయర్ ఇండియా వ్యూహాత్మ‌క పెట్టుబ‌డుల ఉప‌సంహ‌ర‌ణ‌ లో భాగం కాని అధన సంస్థలైన ఎఐఎటిఎస్ఎల్‌, ఎఐఇఎస్ఎల్‌, ఎఎఎస్ఎల్‌ ల‌ను ఎస్‌ పివి కి బ‌దిలీ చేస్తారు. అలాగే అప్ర‌ధాన అస్తులు, చిత్రలేఖనాలు, మానవీయ క‌ళాకృతులు, ఎయర్ ఇండియా కు చెందిన ఇత‌ర నాన్ ఆప‌రేశన‌ల్ ఆస్తులు బ‌ద‌లాయిస్తారు. ప్ర‌భావం: ఈ ఆమోదం తో ఎయర్ ఇండియా యొక్క అధీన కంపెనీలు.. ఎఐఎటిఎస్ఎల్‌, ఎఐఇఎస్ఎల్, ఎఎఎస్ ఎల్‌, ఇంకా హెసిఐ.. ల యొక్క సరకుల గిడ్డంగులు కొత్త గా ఏర్పాటు చేసిన ఎస్ పివి కంపెనీ కి బ‌దిలీ అవుతాయి. పెట్టుబ‌డుల ఉప‌సంహ‌ర‌ణ ద్వారా లభించిన మొత్తాన్ని ఎస్‌పివి లో ఉంచిన ఎటువంటి ఆస్తుల హామీ లేని ఎయర్ ఇండియా వర్కింగ్ కేపిటల్ రుణ బాధ్య‌త ను తీర్చడం కోసం వినియోగిస్తారు.
ప్ర‌ధాన మంత్రి తో స‌మావేశ‌మైన జ‌మ్ము & క‌శ్మీర్ లో కొత్త‌ గా ఎన్నికైన స‌ర్పంచ్ లు

జ‌మ్ము & క‌శ్మీర్ లో పంచాయ‌తీల‌ కు సర్పంచ్ లుగా ఎన్నికైన 48 మంది ప్ర‌ధాన మంత్రి శ్రీ న‌రేంద్ర మోదీ తో నేడు న్యూ ఢిల్లీ లో స‌మావేశ‌మ‌య్యారు. ప్ర‌తినిధివ‌ర్గానికి ఆల్ జ‌మ్ము & క‌శ్మీర్ పంచాయ‌త్ కాన్ఫ‌రెన్స్ అధ్య‌క్షుడు శ్రీ శఫీక్ మీర్ నాయ‌క‌త్వం వ‌హించారు. జ‌మ్ము & క‌శ్మీర్ లో పంచాయ‌తీ ఎన్నిక‌ల‌ ను శాంతియుతం గా, విజ‌య‌వంతం గా నిర్వ‌హించ‌డం ద్వారా స్థానిక స్వ‌ప‌రిపాల‌న సంస్థ‌ల కు సాధికారిత‌ ను క‌ల్పించినందుకు ప్ర‌తినిధివ‌ర్గం ప్ర‌ధాన మంత్రి కి అభినంద‌న‌లు తెలిపింది. నూత‌నం గా ఎన్నికైన ప్ర‌తినిధుల‌ కు ప్ర‌ధాన మంత్రి శుభాకాంక్ష‌లు తెలిపారు. ప్ర‌జ‌ల అభ్యున్న‌తి కి మ‌రియు సంక్షేమాని కి పాటుప‌డాల‌ని వారికి ఆయ‌న ఉద్బోధించారు. ప్ర‌జ‌ల‌కు సాధికారిత‌ ను క‌ల్పించ‌డానికి తాను మ‌రియు త‌న ప్ర‌భుత్వం దీక్షాబ‌ద్ధులై ఉన్న‌ట్లు, అలాగే రాష్ట్ర సంక్షేమం కోసం మరియు సామాన్య ప్ర‌జానీకం ఆకాంక్ష‌ల‌ను నెర‌వేర్చడం కోసం స్థానిక ప్ర‌భుత్వ ప్ర‌తినిధుల‌ తో భుజం భుజం క‌లిపి పని చేయ‌నున్న‌ట్లు ప్ర‌తినిధివ‌ర్గానికి ఆయన హామీ ని ఇచ్చారు. ప్ర‌తినిధివ‌ర్గ స‌భ్యుల పై ప్ర‌జ‌లు అపార‌మైన న‌మ్మ‌కాన్ని, ఆశ‌ ను పెట్టుకొన్నందున ప్ర‌జా ప్ర‌యోజ‌నాలకు ప్రాధాన్యక్రమాన్ని నిర్దేశించుకోవాలని కూడా ఆయ‌న వారి కి విజ్ఞప్తి చేశారు. భారీ స‌వాళ్ళ‌ కు ఎదురొడ్డే సాహ‌సాన్ని క‌న‌బ‌ర‌చినందుకు బెద‌రింపులు, ఇంకా భ‌య‌పెట్ట‌డం వంటి వాటిని సైతం లెక్క‌ చేయ‌క ప్ర‌జాస్వామిక ప్ర‌క్రియ‌ లో పాలుపంచుకొన్నందుకు కూడా స్థానిక ప్ర‌తినిధుల‌ ను ప్ర‌ధాన మంత్రి అభినందించారు. పంచాయ‌తీరాజ్ న‌మూనా కు విజయాన్ని అందించ‌డం కోసం, అలాగే ప్ర‌జ‌ల క‌నీస అవ‌స‌రాల‌ను మ‌రియు ఇబ్బందుల‌ను పట్టించుకోవడం కోసం భార‌త ప్ర‌భుత్వం సంపూర్ణ‌ మ‌ద్ద‌తు ను అందిస్తుంద‌ంటూ ఆయ‌న భ‌రోసా ను ఇచ్చారు. జ‌మ్ము & క‌శ్మీర్ ను హింసా మార్గం నుండి త‌ప్పించి, స్థానిక జ‌నాభా యొక్క హ‌క్కు ల‌ను ప‌రిర‌క్షించ‌డానికి, అట్ట‌డుగు స్థాయి సంస్థ‌ల‌ కు సాధికారిత‌ ను అందించ‌డం ఒక ముఖ్య‌మైన ముంద‌డుగు అవుతుందని ఆయ‌న అన్నారు. ఇటీవ‌లి పంచాయ‌తీ ఎన్నిక‌ల‌ లో మ‌హిళ‌ల ప్రాతినిధ్యాన్ని సైతం ఆయ‌న ప్ర‌శంసించారు. పూర్వ‌రంగం ప్ర‌జ‌లు వారి యొక్క స్వీయ వికాస ప్ర‌క్రియ‌ లో భాగ‌స్వాములు కావ‌డానికి అట్ట‌డుగు స్థాయి లో అధికారాల వికేంద్రీక‌ర‌ణ ఒక విశిష్ట‌మైన అవ‌కాశంగా ప‌రిణ‌మిస్తుంది. జె & కె పంచాయ‌త్ చ‌ట్టాన్ని 1989 వ సంవ‌త్స‌రం లో ఆమోదించిన‌ప్ప‌టికీ, చ‌ట్టం లో భాగంగా కేటాయించిన 25 విధుల లో మూడు విధుల‌కు మాత్రమే బ‌డ్జెటు సంబంధిత మ‌ద్ద‌తు అందింది. ప్ర‌స్తుతం 1989 నాటి జె & కె పంచాయ‌తీ రాజ్ చ‌ట్టాన్ని ప్ర‌భుత్వం స‌వ‌రించింది. పంచాయ‌తీల‌ కు ప్ర‌తి ఒక్క సంవ‌త్స‌రానికి 2 వేల కోట్ల రూపాయ‌ల‌ను బ‌ద‌లాయిస్తోంది. మ‌రో 12 వంద‌ల కోట్ల రూపాయ‌ల‌ను ప‌ట్ట‌ణ‌, స్థానిక సంస్థ‌ల‌ కు అందుబాటు లోకి తెచ్చింది. వివిధ విభాగాలు/అంశాలు మొత్తం 19కి సంబంధించిన కార్య‌క‌లాపాల‌ను పంచాయతీ లు నేరు గా ప‌ర్య‌వేక్షించనున్నాయి. అంతేకాకుండా ప్ర‌భుత్వ ప‌థ‌కాలు, ఇంకా ప్రోజెక్టు ల లెక్క‌ ల త‌నిఖీ ని కూడా నిర్వహించనున్నాయి. 13 సంవ‌త్స‌రాల విరామం త‌రువాత 1,100 ప‌ట్ట‌ణ స్థానిక సంస్థ‌ ల వార్డుల‌ కు, అలాగే 7 సంవ‌త్స‌రాల అనంత‌రం 35,000 పంచాయ‌తీల‌ కు 2018 నవంబ‌ర్- డిసెంబ‌ర్ లో ఎన్నిక‌లు జ‌రిగాయి. పంచాయ‌తీ ఎన్నిక‌ల‌ లో మొత్తం 58 లక్షల వోటర్లకు గాను 74 శాతం మంది వోట‌ర్లు వోట్లు వేశారు. ఈ ప్ర‌క్రియ‌ను ముందుకు తీసుకు పోవ‌డం కోసం, 40 వేల మంది అట్ట‌డుగు స్థాయి ప్ర‌తినిధుల‌కు ఒక శిక్ష‌ణ కార్య‌క్ర‌మాన్ని త్వ‌ర‌లో చేప‌ట్ట‌నున్నారు. స‌ర్పంచుల‌ కు నెల‌వారీ 2,500 రూపాయ‌లు గౌర‌వ పారితోషికాన్ని మరియు ప్ర‌తి ఒక్క పంచ్ కు ప్రతి నెలా 1000 రూపాయలు వంతున చెల్లించ‌నున్నారు.
వ్లాదివోస్తోక్ లో జ‌రిగిన 6వ ఈస్ట‌ర్న్ ఇక‌నామిక్ ఫోర‌మ్ 2021 లో వ‌ర్చువ‌ల్ మాధ్య‌మం ద్వారా ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ వ్లాదివోస్తోక్ లో ఈ రోజు న జ‌రిగిన 6వ ఈస్ట‌ర్న్ ఇక‌నామిక్ ఫోర‌మ్ (ఇఇఎఫ్‌) స‌ర్వ స‌భ్య స‌ద‌స్సు లో వీడియో కాన్ఫ‌రెన్స్ మాధ్య‌మం ద్వారా ప్ర‌సంగించారు. 2019వ సంవ‌త్స‌రం లో జ‌రిగిన ఇఇఎఫ్ 5వ స‌ద‌స్సు లో ముఖ్య అతిథి గా ప్ర‌ధాన మంత్రి వ్య‌వ‌హ‌రించారు. ఇఇఎఫ్ సదస్సు లో భార‌త‌దేశ ప్ర‌ధాన మంత్రి ముఖ్య అతిథి గా వ్యవహరించడం అదే తొలి సారి. ర‌ష్యా లోని దూర ప్రాచ్య ప్రాంతాల అభివృద్ధి విషయం లో అధ్య‌క్షుడు శ్రీ పుతిన్ దార్శ‌నిక‌త‌ ను ప్ర‌ధాన మంత్రి ప్రశంసిస్తూ, ఈ విష‌యం లో భార‌త‌దేశం త‌న ‘యాక్ట్ ఈస్ట్ పాలిసి’ లో భాగం గా ర‌ష్యా కు ఒక విశ్వ‌స‌నీయ భాగ‌స్వామి గా ఉంటుంద‌ని పున‌రుద్ఘాటించారు. ర‌ష్యా లోని దూర ప్రాచ్య ప్రాంతం అభివృద్ధి విష‌యం లో ర‌ష్యా కు, భార‌త‌దేశాని కి స‌హ‌జ‌మైన అనుబంధం ఉంద‌ని ఆయ‌న స్ప‌ష్టం చేశారు. ‘ప్ర‌త్యేక‌మైన‌టువంటి, విశేష అధికారాలు క‌లిగిన‌టువంటి వ్యూహాత్మ‌క భాగ‌స్వామ్యాని’ కి అనుగుణం గా ఇరు ప‌క్షాల మ‌ధ్య మరింత ఎక్కువ ఆర్థిక‌పరమైనటువంటి, వాణిజ్యప‌ర‌మైనటువంటి స‌హ‌కారానికి ప్రాముఖ్యాన్ని ఇవ్వాలి అని ప్ర‌ధాన మంత్రి నొక్కి చెప్పారు. మ‌హ‌మ్మారి కాలం లో ఆరోగ్య సంబంధి, ఔష‌ధ నిర్మాణ సంబంధి రంగాలు స‌హ‌కారానికి ప్ర‌ముఖ‌మైన రంగాలు గా పేరు తెచ్చుకొన్నాయి అని ఆయ‌న ప్ర‌ముఖం గా ప్ర‌క‌టించారు. అలాగే, ఆర్థిక స‌హకారం ప‌రం గా అవ‌కాశాలు ఉన్న ఇతర రంగాల లో వ‌జ్రాలు, కోకింగ్ కోల్‌, ఉక్కు, క‌ల‌ప వంటి రంగాలు ఉన్నాయని కూడా ఆయ‌న పేర్కొన్నారు. భార‌త‌దేశం లోని కొన్ని రాష్ట్రాల ముఖ్య‌మంత్రులు ఇఇఎఫ్‌-2019 ను సందర్శించడాన్ని ప్ర‌ధాన మంత్రి గుర్తు కు తెస్తూ, ర‌ష్యా లో 11 దూర ప్రాచ్య ప్రాంతాల గ‌వ‌ర్న‌ర్ లు భార‌తదేశం సందర్శనకు తరలి రావాలంటూ ఆహ్వానించారు. కోవిడ్ మ‌హ‌మ్మారి స‌వాళ్ళ ను విసురుతూ ఉన్నప్ప‌టికీ, పెట్రోలియం- స‌హ‌జ‌వాయువు శాఖ మంత్రి శ్రీ హ‌ర్‌ దీప్ సింహ్ పురి నాయ‌క‌త్వం లో భార‌త‌దేశాని కి చెందిన ఒక ప్ర‌తినిధి వ‌ర్గం ఇండియా-ర‌ష్యా బిజినెస్ డైలాగ్ కు హాజ‌రు అవుతోంది. దీనిలో ప్ర‌ముఖ చ‌మురు కంపెనీ లు, గ్యాస్ కంపెనీ ల ప్రతినిధులు కూడా ఉన్నారు. ఇఇఎఫ్ సంద‌ర్భం లో స‌ఖా-యాకూతియా ప్రావిన్స్ గ‌వ‌ర్న‌ర్‌, గుజ‌రాత్ ముఖ్య‌మంత్రి శ్రీ విజ‌య్ రూపాణీ లు ఈ నెల 2న ఆన్‌లైన్ మాధ్యమం ద్వారా స‌మావేశ‌మ‌య్యారు. వివిధ రంగాల‌ కు చెందిన ప్ర‌ముఖ భార‌తీయ కంపెనీల ప్ర‌తినిధు లు 50 మంది కి పైగా కూడాను ఆన్ లైన్ మాధ్య‌మం ద్వారా పాలుపంచుకోనున్నారు.
ఆచార్య యు.ఆర్. రావు మృతి పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ, ప్రముఖ వైజ్ఞానికవేత్త ఆచార్య యు.ఆర్. రావు కన్నుమూత పట్ల సంతాపం వ్యక్తం చేశారు. “ప్రముఖ శాస్త్రవేత్త ఆచార్య యు.ఆర్. రావు మరణం నాకు దుఃఖం కలిగించింది. భారతదేశ అంతరిక్ష కార్యక్రమానికి ఆయన అందించిన అసాధారణమైన సేవలు ఎన్నటికీ మరపురానివి” అని ప్రధాన మంత్రి తన సందేశంలో పేర్కొన్నారు.